Paindrė

Paindrė – kaimas Zarasų rajono savivaldybėje, 6 km nuo Pakniškių.

 Istorija 

Prateka Indrajos upelė. Iki 1945 m. buvo 8 ūkininkų sodybos, daugumos jų gyventojai nukentėjo nuo sovietinio genocido, kol galutinai kaimas buvo sunaikintas melioracijos.

1951 m. rugsėjo 26 d. Paindrės kaime tremtinio Jono Klibo sodybos daržinėje ilsėjosi „Audros“ būrio partizanai Juozas Ramanauskas-Šarūnas (g. 1910 m. Didžiadvario k.), Bronius Svilas-Aidas (g. 1930 m. Drageliškių k.), Povilas Stukas-Tėvas (g. 1905 m. Kairionių k.) su žmona Ona Stukiene-Vosilka (g. 1905 m. Vaiskūnų k.). Juos apsupo kariuomenė su Dusetų stribais. Per susišaudymą daržinė buvo padegta, du partizanai sudegė. Liepsnojant daržinei, šaudydama išbėgo partizanė Ona Stukienė ir, už keliolikos metrų, su peršautomis kojomis, nugriuvo. Ją įmetė į vežimą, dejuojančią ir prašančią „Pribaikite mane“ nuvežė į Dusetas, kur ji netrukus mirė. Palaidojimo vieta nežinoma. Per susišaudymą nukauti du rusų kareiviai, sužeistas vienas kareivis ir vienas stribas. Partizanų žūties vietoje kaimynai Vytautas ir Albinas Namajuškos pastatė kryžių. Lietuvai atgavus nepriklausomybę prie vieškelio į Paindrės kaimą pastatytas ir pašventintas atminimo paminklas.„Audros“ partizanų būrio vado Jono Abukausko pateikti duomenys.

 Gyventojai 

 Šaltiniai 

Kategorija:Zarasų rajono savivaldybės gyvenvietės